SA kunstenaar in hof oor haan aan geslagsdeelDie Suid-Afrikaanse kunstenaar Steven Cohen sal op 16 Desember op aanklagte van openbare onsedelikheid in ŉ hof in Parys, Frankryk verskyn. Die Sunday Times berig dat Cohen vroeër die week in hegtenis geneem is nadat hy voor die Eiffel-toring gedans het met ‘n haan wat met ŉ lint aan sy penis vasgemaak was. “Dit is die dag van versoening in Suid-Afrika maar die dag van oordeel vir my,” het Cohen oor sy hofverskyning aan die koerant gesê. Cohen het aan die Sunday Times gesê hy is vir sowat 10 uur aangehou, ondervra, moes ŉ DNS-monster gee en psigiatriese evaluasie ondergaan. Cohen sê hy sal eerder tronk toe gaan as om ŉ boete te betaal. Hy sê die boodskap van sy opvoering was om gelyktydig in verskeie rigtings getrek te word. “Frank [Cohen se naam vir die hoender] is ŉ vurige haan en in staat om self oor die choreografie te besluit, “het Cohen aan die koerant gesê. Vir ‘n foto van Cohen se opvoering, klik hier. Waarskuwing: Die foto kan ontstellend wees.